ซิกส์เซนส์ เรสซิเดนซ์ ขายบ้าน 180 - 360 ล้านบาทอย่างไร ให้ได้ 21 หลังในเวลารวดเร็ว
ถ้าถามว่าที่อยู่อาศัยในฝันของใครหลายคนในยุคนี้ คือที่ไหน เชื่อว่าอภิมหาโครงการ THE FORESTIAS มูลค่า 125,000 ล้านบาท บนพื้นที่ 398 ไร่  ถนนบางนา - ตราด กิโลเมตรที่ 7 น่าจะเป็นหนึ่งในคำตอบที่หลายคนเลือก  เพราะโครงการนี้ ไม่ได้โดดเด่นแค่ ดีไซน์ และความอลังการเพียงอย่างเดียว  แต่อีกหนึ่งสิ่งที่ทำให้หลายคนหลงรักคือ Concept ในการสร้างที่อยู่อาศัย   ด้วยการสร้างโครงการเมืองแห่งแรกของโลก ที่ต้องการให้ทุกชีวิตมีความสุขและสุขภาพดี  ได้ใกล้ชิดกับธรรมชาติ ด้วยพื้นที่ป่าสีเขียวขนาดใหญ่ 30 ไร่  โดยใน THE FORESTIAS ก็จะมีโครงการที่อยู่อาศัย 6 แบรนด์ ที่มีทั้งบ้านเดี่ยว, คอนโดมิเนียม,โรงแรม โดยแต่ละโครงการก็จะมีการแบ่ง Concept ที่แตกต่างกันออกไป   ซึ่งโครงการที่เปิดขายไปแล้วนั้น ก็ประสบความสำเร็จในเรื่องยอดขายเป็นอย่างมาก เช่น โครงการบ้านเดี่ยวแบรนด์ “มัลเบอร์รี โกรฟ” สร้างยอดขายไปแล้วถึง 3,720 ล้านบาท หรือ ดิ แอสเพน ทรี ที่อยู่อาศัยที่เจาะตลาดผู้สูงวัยก็ขายดี ไม่แพ้กัน  จนมาถึงโครงการล่าสุด และถือเป็น Case Study ที่น่าสนใจในวงการอสังหาฯ ก็คือโครงการ ซิกส์เซนส์ เรสซิเดนซ์ บ้านเดี่ยวราคา 180 - 360 ล้านบาท  ที่เปิดขายไปได้ไม่นาน ก็สร้างยอดขายไปแล้ว 21 หลัง รวมมูลค่ากว่า 4,700 ล้านบาท   ทำไม ซิกส์เซนส์ เรสซิเดนซ์ ถึงสร้างยอดขายได้เกินคาดในเวลาอันรวดเร็ว ? ลงทุนแมนจะวิเคราะห์ให้ฟัง
8 มิ.ย. 2565

THE FORESTIAS X ลงทุนแมน
ถ้าถามว่าที่อยู่อาศัยในฝันของใครหลายคนในยุคนี้ คือที่ไหน
เชื่อว่าอภิมหาโครงการ THE FORESTIAS มูลค่า 125,000 ล้านบาท บนพื้นที่ 398 ไร่ 
ถนนบางนา - ตราด กิโลเมตรที่ 7 น่าจะเป็นหนึ่งในคำตอบที่หลายคนเลือก
เพราะโครงการนี้ ไม่ได้โดดเด่นแค่ ดีไซน์ และความอลังการเพียงอย่างเดียว 
แต่อีกหนึ่งสิ่งที่ทำให้หลายคนหลงรักคือ Concept ในการสร้างที่อยู่อาศัย
ด้วยการสร้างโครงการเมืองแห่งแรกของโลก ที่ต้องการให้ทุกชีวิตมีความสุขและสุขภาพดี 
ได้ใกล้ชิดกับธรรมชาติ ด้วยพื้นที่ป่าสีเขียวขนาดใหญ่ 30 ไร่
โดยใน THE FORESTIAS ก็จะมีโครงการที่อยู่อาศัย 6 แบรนด์ ที่มีทั้งบ้านเดี่ยว, คอนโดมิเนียม,โรงแรม โดยแต่ละโครงการก็จะมีการแบ่ง Concept ที่แตกต่างกันออกไป
ซึ่งโครงการที่เปิดขายไปแล้วนั้น ก็ประสบความสำเร็จในเรื่องยอดขายเป็นอย่างมาก
เช่น โครงการบ้านเดี่ยวแบรนด์ “มัลเบอร์รี โกรฟ” สร้างยอดขายไปแล้วถึง 3,720 ล้านบาท
หรือ ดิ แอสเพน ทรี ที่อยู่อาศัยที่เจาะตลาดผู้สูงวัยก็ขายดี ไม่แพ้กัน
จนมาถึงโครงการล่าสุด และถือเป็น Case Study ที่น่าสนใจในวงการอสังหาฯ
ก็คือโครงการ ซิกส์เซนส์ เรสซิเดนซ์ บ้านเดี่ยวราคา 180 - 360 ล้านบาท 
ที่เปิดขายไปได้ไม่นาน ก็สร้างยอดขายไปแล้ว 21 หลัง รวมมูลค่ากว่า 4,700 ล้านบาท
ทำไม ซิกส์เซนส์ เรสซิเดนซ์ ถึงสร้างยอดขายได้เกินคาดในเวลาอันรวดเร็ว ?
ลงทุนแมนจะวิเคราะห์ให้ฟัง
ถ้าถามว่า คนที่ซื้อบ้านหลังละ 180-360 ล้านบาท มีความต้องการอะไรบ้าง 
ข้อแรกคือ ความเป็น Super Luxury ทุกอย่างของบ้านต้องแตกต่าง ไม่เหมือนใคร
รู้หรือไม่ว่าโครงการ ซิกส์เซนส์ เรสซิเดนซ์ มีพันธมิตรทางธุรกิจก็คือ Six Senses Hotels Resorts Spas ซึ่งเป็นหนึ่งในโรงแรมหรูที่มีสาขาในหลายประเทศทั่วโลก มาเป็นที่ปรึกษาด้านงานตกแต่งภายใน และภาพรวมของโครงการทั้งหมด
ดีไซน์การออกแบบ จึงกลายเป็นหนึ่งในจุดขายของโครงการที่มีเพียง 27 หลัง
จะถูกออกแบบให้มีเส้นสะท้อนความเป็น Super Luxury ดูมีความโปร่งโล่งสบาย ดูกว้างขวาง
และสอดรับกับธรรมชาติภายนอกบ้านที่สวยงาม
ไม่ว่าจะเป็น บ่อออนเซ็น, วิวทะเลสาบ ที่รายล้อมตัวโครงการ และพื้นที่ป่าสีเขียวขนาดใหญ่
อีกทั้ง การร่วมมือกับทาง Six Senses Hotels Resorts Spas เชนโรงแรมที่โดดเด่นด้านเซอร์วิซระดับโลก 
ช่วยทำให้ผู้อยู่อาศัยได้รับการบริการเหนือระดับ ผ่านทางโรงแรม Six Senses Hotels Resorts Spas ที่มีห้องพัก 85 ห้อง และอยู่ใน THE FORESTIAS 
โดยทำเลของโรงแรมนั้นก็จะอยู่ใกล้ ๆ กับโครงการบ้านเดี่ยว ซิกส์เซนส์ เรสซิเดนซ์ นั้นเอง
ทำให้คนที่ได้ครอบครองบ้าน ซิกส์เซนส์ เรสซิเดนซ์ จะรู้สึกถึงความ Exclusive ที่หาไม่ได้จากโครงการอื่น สร้างความภูมิใจในการครอบครองบ้านหลังนี้
ข้อต่อมาก็คือ จำนวนบ้าน Super Luxury ที่มีแค่ 27 หลัง 
ทำให้คนระดับมหาเศรษฐีรู้สึกถึงความเป็นสินค้าคุณภาพสูง และความเป็น Rare Item 
ส่งผลให้เพียงเดือนแรกก็สามารถปิดการขายได้ถึง 16 หลัง และในเวลาต่อมาขายเพิ่มได้อีก 5 หลัง
โดยโครงการ ซิกส์เซนส์ เรสซิเดนซ์ นั้นมีให้เลือก 3 ขนาดตั้งแต่ 3 - 5 ห้องนอน 
พื้นที่เริ่มต้นตั้งแต่ 790 ตารางเมตร จนถึงเกือบ 1,500 ตารางเมตร 
และมีราคาขายตั้งแต่ 180 ล้านบาท ไปจนถึง 360 ล้านบาท
เหตุผลอีกข้อก็คือ ทำเลที่ตั้งของโครงการซิกส์เซนส์ เรสซิเดนซ์ ที่อยู่ใน THE FORESTIAS บนถนน บางนา - ตราด กิโลเมตรที่ 7
นอกจากจะเป็นทำเลจุดเชื่อมต่อ ไปสู่ใจกลางเมืองบนถนนสุขุมวิท แล้วนั้น 
บางนา ยังเป็นเส้นทางสู่พื้นที่ระเบียงเศรษฐกิจพิเศษภาคตะวันออก หรือ EEC ที่กำลังเติบโต และมีการพัฒนาอย่างรวดเร็ว 
อีกทั้งยังมีโครงการรถไฟฟ้าที่อยู่ระหว่างการพัฒนา
จนถึงทำเลบางนา ตลอดระยะเวลาที่ผ่านมา ก็มีการขยายตัวทางธุรกิจอย่างรวดเร็ว
 
ซึ่งอีกหนึ่งโครงการที่ขายดีไม่แพ้กันก็คือ “มัลเบอร์รี โกรฟ”
ที่มี Concept การเป็นบ้านสำหรับครอบครัวใหญ่ ที่มีสมาชิกหลากหลาย GEN อาศัยอยู่ร่วมกัน
โดยจะมีบ้านทั้งหมด 37 หลัง ให้เลือกสามแบบ ตั้งแต่ 4 - 6 ห้องนอน บนพื้นที่ใช้สอยตั้งแต่ 1,000 - 1,700 ตารางเมตร
และด้วย Concept ที่ตอบโจทย์กลุ่มคนที่มีครอบครัว และต้องการอยู่บ้านรวมกันอย่างมีความสุข ที่รายล้อมด้วยธรรมชาติที่สวยงาม
ทำให้ล่าสุด  “มัลเบอร์รี โกรฟ” สร้างยอดขายไปแล้ว 3,720 ล้านบาท
สุดท้ายขอกลับมาที่โครงการ ซิกส์เซนส์ เรสซิเดนซ์ เรื่องนี้เป็นอะไรที่น่าสนใจไม่น้อย 
เพราะในความรู้สึกของคนทั่วไป การจะขายบ้านหลังละ 180 - 360 ล้านบาท 
มันไม่ใช่เรื่องง่าย ๆ ที่บริษัทอสังหาฯ รายไหนจะทำได้
แล้วทำไม ซิกส์เซนส์ เรสซิเดนซ์ ถึงทำเรื่องนี้ให้กลายเป็นเรื่องง่ายสำหรับตัวเอง
คำตอบก็น่าจะมาจากบ้านทั้ง 27 หลัง ผ่านวิธีคิดที่มีจุดยืนชัดเจน ในการเป็นบ้าน Super Luxury 
ที่แตกต่างทั้งการออกแบบ การสร้างอย่างประณีต และมีสภาพแวดล้อมที่รายล้อมด้วยธรรมชาติที่สวยงาม
ถือเป็นเรื่องยากที่บริษัทอสังหาฯ รายไหนจะลอกเลียนแบบได้
ก็เลยทำให้การเป็นเจ้าของบ้าน ซิกส์เซนส์ เรสซิเดนซ์ เสมือนเราได้ครอบครองสินค้า
ที่รู้สึกถึงความ “ทรงคุณค่า” ไม่ว่าเวลาจะผ่านไปนานแค่ไหนก็ตาม..
Reference
-ข่าวประชาสัมพันธ์ MQDC